निगम ने सेनेटरी दरोगा को दी रिटायरमेंट पार्टी
पटियाला | नगरनिगम हेल्थ ब्रांच के सेनेटरी दरोगा शामलाल को वीरवार को सफाई सेवकों ने रिटायरमेंट पार्टी दी। इस मौके नगर पालिका कर्मचारी महासंघ सफाई विंग के उप प्रधान सुनील कुमार के नेतृत्व में मुलाजिमों ने उन्हें सम्मानित किया। सुनील कुमार ने कहा कि शामलाल ने अपनी सर्विस ईमानदारी बेदाग की है। नगर निगम में सफाई मुलाजिमों की कमी होती जा रही है, इसलिए निगम को तुरंत भर्ती करनी चाहिए। अब पटियाला की आबादी 6 लाख से ऊपर और दायरा 69 किमी हो गया है। इस समय पक्के सफाई कर्मचारियों की गिनती 600 है। इस मौके पर मुकेश हंस, राकेश कुमार लाडी, नोनी कुमार, राजिंदर कुमार, मोनू, ओम गोपाल, मुकेश कुमार, बिल्लू कल्याण, सुनील कुमार, धरमिंदर कुमार, मोहन अमित कुमार मौजूद रहे।
hin_Deva hin_Deva